कार्यक्रममा वागमति प्रदेशका सांसद रामेश्वर श्रेष्ठले समाजको हित र उत्थान हुने कार्यमा ब्यक्तिगत हितभन्दामाथि उठ्नु पर्नेमा जोड दिनुभयो । खानेपानीको जस्तो सुकै अभावमा पनि ललितपुर महानगरको महालक्ष्मी नगरपालिकाको वडा नम्वर ५ को टिकाथलीका बासिन्दाहरूलाई शुद्ध खानेपानी उपलब्ध गराई स्थानीयहरूको सेवा गर्दै आएको राधाकृष्ण खानेपानी तथा सरसफाई उपभोक्ता समितका अध्यक्ष सुमन कुमार केसीले बताउनुभयो । अहिले १३ सय ६४ घर परिवारमा शुद्ध खानेपानी वितरण भइरहेको उहाँले बताउनुभयो । स्थानीय निकाय कर उठाउनमामात्रै केन्द्रित नभइ गुणस्तरीय खानेपानी वितरण र सरसफाइमा पहल गर्नु पर्ने राष्ट्रिय योजना आयोगका पूर्व उपाध्यक्ष गोविन्दराज पोखरेलले बताउनुभयो । कार्यक्रममा मोतेश्वर समाज सुधारका अध्यक्ष मोहन बहादुर केसी लगायतका वक्ताहरूले समुदायमा आधारित रहेर काम गर्दाको आइ पर्ने समस्या र चिनौतीलाई सबै मिलेर समाधान गर्न तर्फ लाग्न सकेमात्र समाजको हित हुने बताउनुभयो ।